Gyorsbillentyűk (LibreOffice Calc kisegítő lehetőségei)

Tartalom

# Billentyűparancsok (LibreOffice Calc kisegítő lehetőségei)

Ezenkívül tekintse meg a LibreOffice Calc és a LibreOffice billentyűparancsainak listáját is.

Egyes billentyűparancsok már foglaltak lehetnek az asztali környezetben. Az asztali környezet által lefoglalt billentyűparancsok nem működnek a LibreOffice-ban. Próbáljon más billentyűket hozzárendelni a LibreOffice-hoz az Eszközök – Testreszabás - Billentyűzet panelen, illetve az asztali környezetben.

## Cellakijelölés-mód

A párbeszédablak kisméretűvé tételére szolgáló gombbal rendelkező szövegmezőkben nyomja meg az F2 billentyűt a cellakijelölési módba való belépéshez. Jelöljön ki tetszőleges számú cellát, majd ismételten nyomja meg az F2 billentyűt a párbeszédablak megjelenítéséhez.

A cellakijelölés-módban a szokásos navigálást segítő billentyűket használhatja a cellák kijelöléséhez.

## Vázlat vezérlése

A Vázlatban is használhatja a billentyűzetet:

- Nyomja meg az F6 vagy a Shift+F6 billentyűt, amíg a függőleges vagy a vízszintes vázlatablakra kerül a fókusz.

- A Tab nyomogatásával az összes látható gombon végigléphet fentről lefelé vagy balról jobbra.

- A Shift+Tab billentyűkombináció nyomogatásával ellenkező irányba léphet a gombokon.

- Command+1-től Command+8-igCtrl+1-től Ctrl+8-ig - a megadott számig megjelenít minden szintet, és minden magasabb szintet elrejt.

- Használja a + vagy a - billentyűt a fókuszban lévő vázlatcsoport megjelenítéséhez vagy elrejtéséhez.

- Nyomja meg az Enter billentyűt a fókuszban lévő gomb aktiválásához.

- Használja a felfelé, lefelé, balra vagy jobbra nyilat az aktuális szinten lévő gombokon való lépegetéshez.

## Rajzobjektum vagy kép kijelölése

1. Válassza a Nézet - Eszköztárak - Rajz lehetőséget a Rajz eszköztár megnyitásához.

2. Nyomja meg az F6 billentyűt többször, amíg a Rajz eszköztár kiválasztásra nem kerül.

3. Ha a kijelölőeszköz aktív, nyomja meg a Command Ctrl+Enter billentyűkombinációt. Ez kijelöli az első rajzobjektumot vagy képet a munkalapon.

4. A CommandCtrl+F6 kombináció segítségével a fókuszt a dokumentumra állíthatja.

   Most már használhatja a Tab billentyűt a következő, és a Shift+Tab billentyűkombinációt az előző rajzobjektum/kép kijelöléséhez.

Kapcsolódó témakörök

Gyorsbillentyűk munkafüzetekhez

A LibreOffice általános gyorsbillentyűi

Billentyűparancsok (LibreOffice kisegítő lehetőségei)