Tartalom

# Képek másolása a Képtárból

Ha a Képtárból egy képet egy szövegbe, munkafüzetbe vagy bemutatóba húz át, akkor a kép be lesz szúrva oda.

Ha a képet közvetlenül egy rajzobjektumon engedi fel, akkor vegye figyelembe az alábbiakat:

- Ha áthelyezi a képet (azaz bármely billentyű megnyomása nélkül húzza át, mikor is nem jelenik meg kiegészítő szimbólum az egérmutató mellett), a képnek csak a jellemzői lesznek átmásolva és alkalmazva arra a rajzobjektumra, amely fölött elengedjük az egérgombot.

- Ha másolja a képet (azaz a CommandCtrl billentyűt lenyomva tartva húzza át, mikor is egy pluszjel jelenik meg az egérmutató mellett), a kép objektumként lesz beszúrva.

- Ha hiperhivatkozást hoz létre (azaz a Shift+CommandCtrl billentyűket lenyomva tartva húzza át, mikor is egy hivatkozó nyíl jelenik meg az egérmutató mellett), a rajzobjektumot a Képtárból származó kép váltja fel, de a kicserélt rajzobjektum elhelyezkedése és mérete megmarad.

Kapcsolódó témakörök

Objektumok beszúrása a Képtárból

Fogd és vidd módszer LibreOffice-dokumentumokban

Képek másolása dokumentumok között

Munkafüzet-területek átmásolása szöveges dokumentumokba

Adding Graphics to the Gallery

Szöveg áthelyezése és másolása dokumentumokban